Nicot, Thresor de la langue francoyse</font size=+2 color="#800000">

SEARCH | DAF Home | Onelook Search | Dictionnaires d'autrefois | User Manual | ARTFL Project | Comments

Previous page

Page 217

# droicturierement

Droicturierement, adverb. acut. C'est en droicture gardant, Iuste, Recte.

# dromant

Dromant, m. acut. C'est une sorte de vaisseau de mer, qu'aucuns Romans nomment Dromon, qui signifie coureur: Car il vient du Grec, dromos, qui veut dire Cours: ce qui donne à entendre que c'est un vaisseau piratique et de proye. Aussi dit-on aller en cours, et Coursaire, pour aller piller et escumer sur la mer, et Escumeur de mer. Le mot est tel de ce que les pirates singlent sans arrest, querans leur proye et adventure.

# dru

Dru, et espais, Densus.

Ils chéent dru, Crebri cadunt, vel densi.

Qui n'est pas dru semé, Rarus.

Oiseau dru, et prest à s'envoler du nid, Auis matura volatui.

# dryades

Dryades, Sont les Nymphes des bois, autrement dittes, Hamadryades.

# drylle

Drylle, f. Est le gland du Cohier, qui est plus court, plus amassé dans sa coque, que le gland du chesne, et la coque plus martelée de rousseur. Il n'est si bon pour la paisson, que celuy du chesne. Le nom vient du Grec, drus, qui signifie chesne, voyez Cohier.

# du

Du, Est une diction indeclinable, laquelle fait tantost office d'article envers les dictions masculines significatives d'especes ou genres commençans par consonantes, tout ainsi que De, envers les dictions significatives des individues de chacun genre, commençans soit par voyele, soit par consonante, Comme, Du pain, Du vin, et qui la diroit semblable en ce regard, autou article des Grecs, ne seroit hors de propos, tou artou, tou oinou. Ainsi le François dit, le fruict du jardin, et le bonnet de Pierre, ou le fruict de ce jardin, Fructus horti, pileus Petri, fructus huiusce horti. Tantost fait office de preposition, ores pour au, Comme au 3, liv. d'Amadis: Et qu'ainsi soit, si j'eusse du commencement monstré à Angriote, et aux autres, le visage, que je debvois, pour au Commencement, In principio. Du temps du Roy Henry, Regnante Henrico: qu'on dit aussi du regne du Roy Henry, pour au temps que le Roy Henry regnoit, Regnante Henrico. Ores pour De, comme, Il vient du jardin, Ex horto. J'ay dit envers les dictions d'especes ou genres, commençans par consonante: car si elles commencent par voyele, le François use de cette diction De, et de l'article propre ausdittes dictions, Comme, De l'avoine, de l'archet, de l'entredeux.

Du moins, adver. Minimum. voyez Au moins.

Du milieu, E medio.

Du chemin, A via.

Du costé d'Orient, Ab Oriente.

Du fin fond d'Arabie, Ex Arabia penitissima.

Il a esté batu du maistre, Vapulauit a praeceptore.

Né du temps de la cherté, Per annonam caram natus.

Du tout, Funditus, Prorsus, In totum.

Se seicher du tout, Perarescere.

Du village, Ab agro.

# duc

Duc, m. Nom de dignité, lequel est fait de Marquis, ou Comte qu'il estoit, quand il a quatre Comtez, ou quatre Baronnies, pour chacune Comté, et une ville cité: et la ceremonie est telle qu'à faire un Roy, horsmis quant à l'onction. L'Empereur, ou son Roy apres la Messe celebrée par un Prelat, l'enchapelle d'un chapelet d'or, garni de pierres precieuses, et donnera nom au Duché de la cité plus riche dudit futur Duc. Et ce presens plusieurs Prelats, Princes, Ducs, Marquis, Comtes, Barons, Chevaliers, Bannerets, et Escuyers qui s'y pourront trouver, Dames et Damoiselles, avec festins, joustes, et tournois.

# duché

Duché, f. acut. Ducatus, Qui doit avoir quatre Comtez ou quatre Baronnies pour chasque Comté, et une cité pour le moins.

Duc de France, estoit anciennement le nom de la dignité et fonction qui par- apres fut appelé Maire du palais, et correspond à celuy qu'on a depuis nommé, et fait-on encores, Connestable. Nic. Gilles en Loys quatriesme: Aucunes chroniques dient que Huë Capet fut le premier Duc ou Comte de Paris, et pour la grande vaillance qui estoit en luy, ledit Roy Loys le feit Duc de France, autrement dit Maire du palais.

# ducal

Ducal, appartenant à Duc, Ducalis.

# duc

Duc qui est esleu pour un trouble et esmeute, Dux tumultuarius.

# ducat

Ducat, ou Duché, voyez Acarnanie.

# duché

Eriger en Duché, Ducem appellare, Ducis nomine afficere, Ducem salutare. Bud.

Eriger un Comté en Duché, Comitem Ducis appellatione augere. Budaeus.

# dudepuis

Dudepuis, Voyez Depuis, et Puis.

# dueil

Dueil, monosyll. Qu'on debvroit escrire Doeul, ou deul, ainsi qu'on fait Soeur, et Coeur, venans de Soror, et Cor, Car il vient aussi du Latin, Dolor. et seroit ostée l'amphibologie d'avec Dueil, nom d'un village pres Sainct Denys en France, qui est de la Duché de Montmorency, et soit-il nom substantif, signifiant lamentation avec pleur et gemissement, que l'Espagnol dit aussi, Duelo, et l'Italien Duolo. Comploratus, Luctus suspiriosus. Soit-il verbe du Latin, Doleo. (Dont vient Doleance) pour plainte de grief fait: Querimonia. Que l'Espagnol dit aussi Duelo, et l'Italien un peu plus esloingnément, Dolgo, et Doglio. Dueil signifie aussi l'habit noir qu'on porte pour un trespassé, selon ce on dit, Il porte le dueil, Il est vestu de dueil, Funebri amictu indutus est. Dueil en outre signifie la personne ou personnes vestus de dueil, qui vont suivant le corps du trespassé en un convoy. Selon ce on dit, voilà le dueil, ou le dueil passe, Procedunt qui lugubri veste amicti funus prosequuntur.

Robbe, chapperon et habit de dueil, Lugubris ornatus.

Ceinture de dueil, est appelée une large bande de peinture noire, le long du traict de laquelle sont par endroicts peintes les armoiries du seigneur trespassé, dont le corps git en l'Eglise ou chappelle, enceinte par dedans, ou par dehors de laditte bande, qui partant est appelée Ceinture, qui est un honneur funebre, qu'on attribue aux seigneurs des lieux, ausquels lesdittes Eglises ou chappelles sont assises quand ils sont decedez. Vitta lugubris, Vittatum sacellum, Monumenti ambitus vittatus.

Laisser sa robbe de dueil, Ad vestitum suum redire. B. ex Cic. Vestem lugubrem deponere.

Chant de dueil, Cantus flebilis, Lugubris.

Faire dueil, c'est mener dueil, Lugere, Luctum agere. au 3. livre d'Amadis chap. 5. commença à pleurer si profondément que maints en eurent grande compassion et vindrent dire au Roy le dueil qu'il faisoit.

Porter le dueil, Lugubri vestitu incedere.

Mener dueil en son coeur, Moerere.

Mettre en dueil, Afficere luctu.

Portant dueil, Atratus.

Qui porte le dueil, Lugubris familia. B. ex Liuio.

Achever son dueil, Elugere.

Plein de dueil, Luctuosus.

# duire

Duire, Est accoustumer, Assuescere.

Se duire et façonner à quelque chose, Consuetudinem nancisci alicuius rei.

Duire petit à petit à faire le labeur entier et ordinaire, ou accoustumer par chacun jour à faire la tasche, Ad iusta perducere.

Duire quelqu'un à quelque chose par accoustumance, Assuefacere aliquem alicui rei.

Estre duit et mené de nature à vouloir sçavoir, Duci ad cupiditatem cognitionis.

Duit à rendre l'equité, Aequo appositus.

Qui duit et usite aucun par travail et labeur à quelque chose faire, Exercitator.

Cela me duit, Cela m'est bien duisant, Hoc mihi conducit.

Ces choses duisent à ta santé, Haec saluti tuae conducunt.

Il est bien duisant et convenable, Addecet.

# duisson

Duisson, Inductio animi.

# dune

Dune, ou Dunne, f. penac. Est ce qu'on appelle unde de mer, que les mariniers nomment Oule, quand elle est grande et impetueuse, usurpans en cela le mot Espagnol, Ola, laquelle navigeans en la mer mediterranée ils appellent Vague, Quia suo impetu suaque mole assultans in mari huc illuc longe lateque peruagatur. Vnda fluctus. Vnda aestu percita. Vnda furens. Le mot vient du vieil terme des Gaullois Grecs, Dunne, qui signifie unde, lequel (comme dit Wolfgangus Lazius, au premier livre De Migrationib. gent.) Lesdits Gaulo-Grecs (qui estoient Allemans comme il pretend) prindrent des Grecs, lors qu'ils y furent sous la conduite de Brennon, Acichorion Belgien, Cerethrion et Bathavaceleurs capitaines, par meslange et corruption de leur langue naturale, avec celle du païs de leur conqueste, où le mot dunê estoit usité pour unde, qui semble estre la cause pourquoy les Flamans ont donné le nom de Dunnes, aux falaises costoyans le bord de leur mer, qui sont hurts de sable haut eslevez en la coste ou costaus de sable, d'autant qu'ils font teste à la Dunne, c'est à dire au flot impetueux de la mer, et empeschent qu'il ne submerge le païs. Or parce que je n'ay souvenance avoir leu en aucun autheur Grec ledit mot dunê, en signification d'eauë, mais trop bien dunô, pour Ingredior mergo, Subeo. Dont conforméement à ce propos Homere au vii. de l'Iliade a dit khthona, duménai, on pourroit dire que ce mot Dune par un simple vient dudit verbe dunô, (duquel les Grecs vulgaires ont fait paraventure ce mot dunê, inusité aux anciens, et s'en sont servis en leur langue moderne, qu'on dit vulgaire (a contrario effectu: Car d'autant que dunô signifie entrer, penetrer, submerger, et noyer (ce que les vagues, grands flots, et oules font souvent és païs bas, entrans dans la terre et allagants le païs prochain des costes de la mer bien avant) ces Dunes cy arrestent la furie d'iceux, et empeschent qu'ils ne penetrent dans le païs, et le submergent. Et seroit cela ainsi prins per Antiphrasin, tout ainsi que les Latins appellent Parcas. Ces trois Fées, Clotho, Lachesis, et Atropos, lesquelles neantmoins ne pardonnent à nul, et Bellum, Quoy qu'en la guerre il n'y ait rien de beau, et Manes, Ces Dieux infernaux, qui neantmoins n'avoient rien de Manum, c'est à dire de clarté, ne de bon. Les Dunes different des Diques, qui sont grandes et espaisses levées, parce que celles-là sont rempars de nature, et celles-cy d'artifice, et de main d'homme: et le dit-on volontiers en pluriel, Dunes.

# dunete

Dunete, f. penacut. Est le diminutif de Dune: c'est une petite Dune. La signification duquel diminutif n'est contrainctement en la diminution de tout le corps de la Dune, c'est à dire que la Dunete pour estre telle, et porter ce nom, doibve estre moins longue, moins haute, et moins espesse que la Dune: Car il suffit qu'elle soit plus courte sans

Next page

PhiloLogic Software, Copyright © 2001 The University of Chicago.