Nicot, Thresor de la langue francoyse</font size=+2 color="#800000">

SEARCH | DAF Home | Onelook Search | Dictionnaires d'autrefois | User Manual | ARTFL Project | Comments

Previous page

Page 300

Franqueza Espagnol, pour Immunité, Toledo la realeza, Alcaçar de los Emperadores, Donde chicos y menores, Todos biven en Franqueza. Et si bien ce proverbe estoit entre les Grecs phragkon philon ékhês géitona ouk ékhês, Toutesfois ce n'estoit mis en avant par eux, que pour la doubte de la proüesse d'iceux François. Les peuples Orientaux appellent aujourd'huy Franques, toutes gens d'Ouest, à cause des grands efforts, faits d'armes, et victoires des François és entreprinses et voyages d'outre mer, dont la reputation comme la conqueste est demeurée au nom François. Franc aussi est une espece de monnoye d'or françoise, qui valoit anciennement vingt sols, de l'institution de sa fabricature, pour laquelle somme (qu'on appelle aussi livre) le nom demeure encores, mais l'espece est desusitée. Ainsi dit-on, Il a vaillant cent mille francs, sans autre addition, c. cent mille fois vingt sols, qu'on dit plus communément cent mille livres. Anciennement on adjoustoit, d'or. Nic. Gilles en la vie de Charles v. Et furent ceux d'Espernay si pressez, qu'ils furent contraints bailler la ville, et rançonnerent leurs corps, et la ville de brusler, de deux mille francs d'or. Et peu apres parlant de la sentence que le Duc d'Anjou donna contre ceux de Montpellier; et les condanna envers le Roy et luy en six vingts mille francs d'or. Au temps jadis, et encore l'an 1400. le franc estoit aussi appelé Florin d'or, par ce peut estre que la croix Florencée y estoit empreinte. Or y avoit-il franc à pied et franc à cheval, à cause de la difference de la pile des deux.

¶ Un franc à pied, Un franc à cheval. Bud. in Asse, fol. 179. Francici aurei equites peditesque, olim viginti solidis valentes (vnde Francicos hodie quoque appellamus) nunc solidis quadraginta aestimantur.

Franc et quitte ce sont mots solennels és contracts de venditions, eschanges, baulx d'heritage, constitutions, et autres tels d'heritages, par lesquels le vendeur, bailleur, ou compermutant asseure l'heritage estre franc et quitte de tous arrerages, qui est ce que les Jurisconsultes disent, Praedium rusticum vrbanumve reliquis solutum. l. cum in venditione. ff. de euiction. Iuncta rubr. sine censu vel reliq. fund. comp. Cod.

Franc et quitte de tout larrecin, et autres crimes, Noxis vel noxiis solutus.

Vendre un heritage franc et quitte de toutes charges quelconques, Fundum liberum omnique noxa solutum vendere. B.

Franc et liberal, Munificus.

Franc et liberal à bailler ces choses, Liber harum rerum.

Franc aleu, ou aloy, ou alo, voyez Franc et Aleu.

Un fond tenu en franc aleu, et qui n'est chargé d'aucune servitude, Optimus maximusque fundus.

Terres tenuës en franc aleu, Optima conditione praedia.

Maintenir un heritage estre tenu en franc aleu, Liberali causa manu praedium asserere. B.

Francarcher, m. acut. Est un mot composé de cet adjectif Franc, et ce substantif Archer, si que le mot ainsi fait est pur substantif regy d'un seul accent. De telle composition sont aussi ces mots, franc aleu, et franc à pied, franc à cheval, especes de monnoyes anciennes. L'introduction de tel homme de guerre fut mise en avant par le Roy Charles septiéme, en l'an mil quatre cens quarante huict. Nicole Gilles en la Chronique dudit Roy. Le Roy ordonna et mit sus les francarchers, qu'il voulut estre armez et habillez par les habitans des Parroisses de son Royaume, en maniere qu'ils fussent tousjours prests pour le servir quand il auroit besoing, et il les manderoit au fait de ses guerres. Et afin que les francarchers fussent à ce subjects, Il les affranchit de toutes tailles et imposts quelconques, qui seroient mis sus pour le fait des guerres, et aussi du guet et garde des portes, quelque part qu'ils fissent leur demeurance. Et envoya commissions aux Baillifs et Seneschaux pour eslire tels qu'ils verroient estre idoines pour servir au fait de la guerre. Le Roy Loys unziéme son fils les cassa depuis, voyez Nicole Gilles.

Francarcher de Bagnolet, c'estoit en la maniere que dit est, le Francarcher que la Parroisse de Bagnolet lez Paris estoit tenuë armer et equipper de tout ce qui appartenoit à un Archer allant combatre.

Champs qui sont francs, et ne doivent aucune servitude ne cens, ne rente, et ne sont aucunement hypotequez, Optima conditione praedia, Optimo iure praedia.

Qui est de franche condition, et qui ne fut jamais Serf selon les loix de son païs, Ingenuus.

Arbres franches, Arbores generosae.

Villes franches, Immunes et liberae ciuitates.

# franchement

Franchement et sans crainte, Audacter, Ingenue, Libere.

Promettre franchement, Liberaliter polliceri.

Faire quelque chose franchement, Suo iure aliquid agere.

Deviser franchement et sans crainte, Libero corde fabulari.

Dire franchement et devant tout le monde, Profiteri, Libere loqui.

Venir franchement au poinct, Recta pedem conferre. Bud.

# franchir

Franchir, act. acut. Est proprement faire franc, quitte et libre d'aucune servitude et charge, E seruo liberum facere. Comme en l'epitaphe du Roy Hlovis, en l'Eglise Sainte Geneviefve du mont à Paris: Cestuy institua Paris chef de son Royaume, lequel il delivra et franchit des Romains. Et par consequent, Franchir se prend aussi pour rendre une chose libre, par rachapt de la charge qui y est imposée, Redimere. Ainsi és anciennes lettres de constitutions de rentes et baulx d'heritage, à la charge de quelque rente, passées au pays de Normandie, se trouve cette clause: Et pourra franchir ladite rente de soixante livres, en payant la somme de six cents livres, c. amortir et rachepter: Car celuy qui doit telle rente n'est libre, à tout le moins le fonds hypothequé, tant qu'elle a cours, ains subject à celuy auquel elle est deuë, en ce regard.

Franchir le sault, Lineam transilire.

Franchir une muraille, id est, saulter par dessus.

# franchise

Franchise, f. penac. Vient de Franc, et signifie liberté, Libertas, comme, Il a acquis franchise, E seruo liber factus est, Libertatem adeptus est. Il se prend aussi pour liberation d'une debte. Selon ce on dit, Par laps de temps et negligence de son creancier, il a acquis prescription et franchise de sa debte, Liberationem quaesiuit sibi. Ce qui est dit ainsi, parce que qui in aere est alieno, in nexu creditoris esse dicitur, et comme les Grecs disent, énokhos.

Lieu de franchise, Asylum asyli.

Le droict et uz de franchise, Asylia asyliae.

Se mettre en franchise, In aram confugere.

Garder sa franchise, Retinere libertatem.

Priver ou debouter de franchise, Sanctitatis loci praesidio mulctare. Budaeus.

Empescher franchise, Obstruere vel occludere perfugium. B.

Prins en franchise, Comprehensus intra fines asyli. Bud.

Un malfaicteur estant en franchise, Reus loci sanctitate fretus. Budaeus.

Demander estre remis à sa franchise, Implorare ius asyli. Bud.

Estre remis à sa franchise, Asyliae restitui. B.

Joüissant de sa franchise, Sanctitatis compos. B.

# france

FRANCE, Francia, Francia occidentalis, ad distinctionem Franciae orientalis siue Germanicae, quae nunc Franconia dicitur, vulgo Francland, quasi Francorum patria. Illinc enim Franci penetrarunt in Galliam.

Né de France, François, Genitus Celtis, Celta, Francus.

Gouverner la France et l'administrer, Rationes Galliae procurare.

De France, est une addition qui se fait à certains officiers signalez en France, laquelle est de non petite energie: car est pour donner à entendre qu'ils sont officiers du Royaume et de la Couronne directement. Tels sont, Connestable de France, Chancelier de France, Mareschaux de France, Admiral de France, Maistre des Arbalestiers de France, grand Maistre de France, grand Queus de France, grand Bouteiller ou Eschançon de France, grand Panetier de France, grand Chambrier de France, grand Chambellan de France, grand Escuyer de France, grand Veneur et Faulconnier de France. Nicole Gilles en la Chronique de Charles septiéme, adjouste l'office d'Argentier de France, disant, L'an mil quatre cens cinquante deux, Jacques Coeur, Argentier de France, fut fait prisonnier par le commandement du Roy. Mais du Tillet en son recueil des Rois de France, ne le nomme point au Catalogue des officiers de France.

Le Grand-maistre de l'artillerie est aujourd'huy l'un des Officiers de la Couronne de France.

# francford

FRANCFORD, Ville d'Alemagne, Francofurtum, Francofordia, olim Helenopolis.

# francisque

Francisque, ou bien Françoise, f. penacut. En ancien langage des François, estoit appelée l'espée dont iceux François de jadis usoyent, qui pouvoit estre differente en façon des autres, Aimoinus livre 1. chap. 12.

# francolin

Francolin, Nom d'oyseau, Attagen, Attagena.

# franconie

FRANCONIE, voyez France.

# francsoreau

Poyres de Francsoreau, Pyra francsorella.

# frange

Frange, f. penacut. Est une tissure de quelque fil que ce soit, estroitte, à fils desmeslez pendants, dont l'on use és pentes, rideaux et soubassements d'une couche, et ailleurs és extremitez, pour parure de quelque chose que ce soit. Il peut venir du mot Latin Fimbria, qui signifie l'orée et l'extremité d'un habillement, voyez Crespine.

# frangé

Frangé et crené, m. acut. Fimbriatus.

# frapper

Frapper, act. acut. Caedere, Ferire, Icere, Percutere, Verberare.

Frapper aucun, et luy faire des cicatrices, Cicatricare.

Frapper bien fort, Probe percutere, Percudere.

Frapper aucun au visage tellement qu'il vienne des taches noires, Sugillare.

Frapper à la porte, Percutere fores, Pulsare ostium, Pulsare ianuam.

Frapper ou donner dedans, Aggredi aliquid.

Frapper dedans le blanc, Collimare, Scopum attingere.

Frapper des pieds contre terre, Supplodere.

Frapper des talons à la porte, Insultare fores calcibus.

Heurter et frapper contre avec pierres, Illidere saxis.

Frapper les mains l'une contre l'autre en signe que quelque chose nous plaist, Applaudere, Applodere.

Frapper tout entour et batre, Circumpauire.

Se garder de frapper aucun, Manus continere, Manus ab aliquo abstinere.

Tascher à frapper aucun, Appetere aliquem.

Next page

PhiloLogic Software, Copyright © 2001 The University of Chicago.